
מישיבת הוועדה המיוחדת לדיון בהצעת החוק בעניין
השוויון בנטל בשירות הצבאי, בשירות האזרחי ובשוק העבודה

ולהסדרת מעמדם של תלמידי הישיבות
יום רביעי, ג' באדר ב התשע"ד (05 במרץ 2014), שעה 10:00
<סדר היום:>
<הצעת חוק שירות ביטחון (תיקון מס' 19 הוראת שעה) (שילוב תלמידי ישיבות), התשע"ג-2013>
נכחו:

<חברי הוועדה:> 
איילת שקד– היו"ר
אריאל אטיאס

מרדכי יוגב

מאיר פרוש

דוד צור

עפר שלח

שמעון אוחיון

רוברט אילטוב

נסים זאב

בועז טופורובסקי

<מוזמנים:> 
	עדי אברהם
	–
	רמ"ד תומכ"א, משרד הביטחון

	אוהד אלקבץ
	–
	ק' מדור פנסיה ביטוח חיסכון, משרד הביטחון

	בת חן הורוביץ
	–
	לשכה משפטית מע' הביטחון, משרד הביטחון 

	תובל צ'סלר
	–
	ממתמחה, משרד הביטחון

	לירון דוד
	–
	ייעוץ וחקיקה, משרד המשפטים

	יונתן נד"ב
	–
	ייעוץ וחקיקה, משרד המשפטים

	רועי קונפינו
	–
	רפרנט ביטחון באגף התקציבים, משרד האוצר

	רן רידניק
	–
	רכז תעסוקה באגף התקציבים, משרד האוצר

	עמוס צייאדה
	–
	מנהל אגף מוסדות תורניים, משרד החינוך

	מרים גראזי רוזנבאום
	–
	יועצת משפטית באגף מוסדות תורניים, משרד החינוך

	מיכל צוק
	–
	משנה למנכ"ל וממונה על התעסוקה, משרד הכלכלה

	דיאב סוהיל
	–
	ראש עיריית טמרה

	יואב ארבל
	–
	יועמ"ש, מנהלת השירות האזרחי לאומי

	דניאל רייך
	–
	מכון 'על משמר הכנסת'

	נתן נתנזון
	–
	יועץ

	ניקו גוולב
	–
	נציג ח"כ שטרן


<ייעוץ משפטי: >
מירי פרנקל-שור

עידו בן-יצחק

איילת לוי
<מנהל הוועדה:>
אסף פרידמן
<רישום פרלמנטרי:>
סמדר לביא, חבר המתרגמים
<הצעת חוק שירות ביטחון (תיקון מס' 19 הוראת שעה) (שילוב תלמידי ישיבות), התשע"ג-2013>
<היו"ר איילת שקד:>
בוקר טוב. אנחנו מתחילים להצביע על הרביזיות של פרק ג'1. רביזיה ראשונה, של חבר הכנסת פרוש, על תקופת ההסתגלות, עמוד 10 בהצעת החוק, סעיפים 26ד עד סעיף 26ט. 

<מאיר פרוש:>
מה שאני לכאורה אמור לקבל מהלשכה המשפטית, כי אנחנו דיברנו על זה גם בדיונים שהתקיימו לגבי אותה קבוצת גיל שביום כניסת החוק לתוקף הם מעל 18 ולהם אפשר לתת דיחוי מהשירות מדי שנה עד 24, שיהיה ברור בסעיף 26ז שאותה קבוצת גיל מקבלת דחייה עד 24 והיועצת המשפטית הבטיחה שהיא תשנה, על מנת שיהיה ברור הדבר הזה. בינתיים אני לא עוד רואה את זה. 

<מירי פרנקל-שור:>
מה להודיע? 

<מאיר פרוש:>
מי שביום כניסת החוק לתוקף הוא בן 18 ומעלה - - - 

<מירי פרנקל-שור:>
עד גיל 22 הוא יקבל את הפטור בגיל 24, גם כאשר זה - - -

<לירון דוד:>
אבל זה לא ברור מ-26ה(ג)? 

<מירי פרנקל-שור:>
מי שביום תחילת החוק מלאו לו 18 ולא מלאו לו 22, הוא אמור לקבל פטור בגיל 24. 

<מאיר פרוש:>
נכון, אבל בסעיף 26ז, אני לא יכול בדיוק לומר את המשפט, אבל לפחות אצלי רשום שהלשכה המשפטית צריכה לשנות את הנוסח כדי שיהיה ברור שבאמת הוא יכול לקבל דחייה עד גיל 24. מסעיף 26ז לכאורה אפשר לחשוב שאחרי גיל 21 זה לא ברור שהוא יכול לקבל את הדחייה.

<לירון דוד:>
אבל ה-26ז מדבר על שירות אזרחי, על ההפניה בגיל 21 לשירות אזרחי. 

<מאיר פרוש:>
הוא מדבר על ביטחון. שולחים אותו לביטחון, שולחים אותו אזרחי, אפשר לשלוח אותו לאזרחי לא כתובה פה האפשרות שאותו אחד שהוא בקבוצת גיל 18 פלוס יום יכול לקבל את הדיחוי עד 24. 
<לירון דוד:>
אבל זה מה שמוגדר ב-26ה.

<היו"ר איילת שקד:>
זה 26ט.

<מירי פרנקל-שור:>
לא, מה שחבר הכנסת פרוש אומר, אם אני מבינה נכון, זה שקבוצת הגיל הזו, מי שמלאו לו 18 ימלאו לו 24 בתקופת הקבע - - - אתה אומר שהסעיף הזה, הוא מתחיל בתקופת ההסתגלות אבל הוא מסתיים בתקופת הקבע. גם אם לא הייתה עמידה ביעדים, זה מה שאני אמרתי - - -

<מאיר פרוש:>
זה גם אותה קבוצת גיל. 

<מירי פרנקל-שור:>
אותה קבוצת גיל. חובת השירות לא תחול מכיוון שהם אמורים לקבל את הפטור בגיל 24. 

<מאיר פרוש:>
נכון, וזה לא ברור. 

<עדי אברהם:>
אם כבר מלאו לו 18? אם מלאו לו 18, אמרנו שתהיה רק שנה דחייה מ - - - 

<לירון דוד:>
לא, מי שביום חקיקת החוק נמצא בין 18 לגיל 22 - - -

<מירי פרנקל-שור:>
הוא אמור לקבל את הפטור בגיל 24. אז מי שמלאו לו 22, הוא יהיה בגיל 24 בתקופת ההסתגלות, ומי שמלאו לו 18 ביום תחילת החוק, עדי, זה אני הבהרתי בוועדה - - - 

<עדי אברהם:>
כן, ברור. 

<מאיר פרוש:>
אז אני אומר שבסעיף 26ז אין את האופציה שהוא יקבל דיחוי עד גיל 24, אלא כתוב שם שיגיע ל-21 אז או לשירות אזרחי או שירות ביטחון. 
<מירי פרנקל-שור:>
אני אמרתי בזמנו שאנחנו נעביר את גיל 24 - - - 

<אריאל אטיאס:>
את צריכה לקחת את הסעיף לעמוד הבא ולהעלות אותו - - -
<מאיר פרוש:>
את אמרת שאת תביאי נוסח כדי שיהיה ברור ואין לנו את זה עוד.

<עפר שלח:>
זה כתוב ב-ט'.

<אריאל אטיאס:>
לכן אני אומר, כדי שזה יהיה ברור, להעלות את ט' לפה גם. 

<עפר שלח:>
מה זה משנה איפה הוא נמצא? 

<אריאל אטיאס:>
כדי שאנחנו נרגיש שזה ברור. 

<עפר שלח:>
בסדר, אבל מה משנה המיקום של זה? 

<מאיר פרוש:>
ב-ט זה לא כתוב, כי ב-ט' כתוב שאם הוא הגיע עד גיל 24, אבל אני אומר שאותו אחד לא עובר את ה-21, לפי מה שכתוב עד ט'. 

<עפר שלח:>
לא נכון, הוא יכול לקרוא לו כדי להציע לו שירות לאומי אזרחי. 

<מאיר פרוש:>
לא כתוב בסעיף 26ז שאם הוא יבקש לקבל דחייה ללמוד תורה, הוא יכול לקבל את זה. זה לא כתוב. 

<אריאל אטיאס:>
זאת אומרת יש פה רק שתי אופציות, ביטחון או אזרחי, לא כתובה האופציה השלישית, שהוא יכול לדחות את שירותו עד 24, כפי שזה מופיע בעמוד הבא. 
<עדי אברהם:>
זה 26ה(ג), 'שר הביטחון רשאי לחזור ולתת צו דחיית שירות עד הגיעו לגיל 24'. 

<לירון דוד:>
וזה בתוך הסעיף שמדבר על דחיית שירות ל-18 עד 22. הכותרת של סעיף 26ה גם מדגישה את זה. 

<עדי אברהם:>
(ג) קטן. 

<עפר שלח:>
בשביל לשנות סדר סעיפים, אומרים לי פה, לא צריך בכלל להצביע, זו נסחות. 

<היו"ר איילת שקד:>
הם גם שינו בנוסח. יש לה נוסח שהם גם שינו. 

<מאיר פרוש:>
השאלה אם אפשר לסכם כך, ליועצת המשפטית זכור שדיברנו על זה והיא אמרה שהיא תכין נוסח, אז אם בכל אופן אחרי הצהריים, או מתי שיהיה, היא תראה שאכן יש צורך להכניס הבהרה בעניין הזה, אז שייכנס.

<מירי פרנקל-שור:>
אני רוצה לומר מה אני מבקשת שתהיה ההבהרה ואת זה אנחנו נכניס לנוסח. הרעיון של הצעת החוק, שמי שמלאו לו 18 ולא מלאו לו 22, יקבל את הפטור בגיל 24. 
<מאיר פרוש:>
אני קורא לזה יקבל דיחוי עד 24. 

<מירי פרנקל-שור:>
הוא יקבל דחיית גיוס כל שנה עד גיל 24. גם כאשר מלאו 24 בתקופת הקבע ולא הייתה עמידה ביעדים הוא ימשיך לקבל את הפטור עד גיל 24. זו המשמעות של הסעיף הזה. 

<קריאה:>
דחייה עד גיל 24. 

<אריאל אטיאס:>
זה רק בתקופת ה - - -? 

<מירי פרנקל-שור:>
לא, גם בתקופת הקבע. הקבוצה הזו היא קבוצה צבועה, אלה שמלאו להם 18 עד 22. לקבוצה הצבועה הזו, לא משנה שסיימנו תקופת הסתגלות ונכנסנו לתקופת הקבע, הם ממשיכים לקבל דחיית גיוס עד גיל 24. 

<מאיר פרוש:>
ואם ייצא שזה לא ברור, אני מבקש את הנוסח הזה. 

<לירון דוד:>
הכותרת היא תקופת ההסתגלות, ובעצם האוכלוסייה הזאת, יכול להיות שהיא תהיה גם בתקופת הקבע. 

<מירי פרנקל-שור:>
בוודאי שהיא תהיה בתקופת הקבע. לכן אני אומרת שאנחנו נבהיר את זה. 

<היו"ר איילת שקד:>
אוקיי. אז אין צורך ברביזיה. 

<מאיר פרוש:>
ברור שכשאני אבקש רביזיה אני אבקש רביזיה על כל הסעיף. אני חושב שצריך להיאמר דבר ברור, שכל מי שלומד תורה וכל עוד התורה היא האמנות היחידה שלו יכול לקבל דיחוי. זה לא משנה אם עמדו ביעדים, לא עמדו ביעדים. בכל מצב הוא יכול לקבל את הדחייה, כמו שזה היה עד היום. 

<היו"ר איילת שקד:>
מי בעד הרביזיה על 26ד עד 26ט? מי נגד? הרביזיה נפלה. 

הצבעה
בעד הרביזיה על סעיפים 26ד עד 26ט - מיעוט
הרביזיה נדחתה.
הרביזיה הבאה של חבר הכנסת פרוש, סעיף 26י ו-יא להצעת החוק. 

<אריאל אטיאס:>
יש לי רק שאלה למירי, שאני אבין משהו. האם שירות אזרחי אפשר לפני גיל 21? 

<מירי פרנקל-שור:>
לא. 

<אריאל אטיאס:>
למה לא? 

<היו"ר איילת שקד:>
זה החוק. 

<אריאל אטיאס:>
אני שואל למה לא. 

<מירי פרנקל-שור:>
מכיוון שזו ההחלטה. 

<היו"ר איילת שקד:>
שיש עדיפות לשירות צבאי בגילאים צעירים. 

<מירי פרנקל-שור:>
אם עלתה כבר השאלה לגבי השירות האזרחי, אני רוצה להבהיר, אנחנו גם נכתוב סעיף כזה, לאור ההחלטה שהשירות האזרחי יהיה עד 2020, זאת אומרת שאם אחרי 2020 לא יהיה שירות אזרחי הסעיף שמתייחס להפניית הפוקד אחרי גיל 21 לשירות צבאי או לשירות אזרחי, לא תהיה הפניה לשירות האזרחי, אלא רק לשירות הצבאי. 

<נתן נתנזון:>
גם לא אזרחי ביטחוני? 

<מירי פרנקל-שור:>
לא, אם לא יהיה שירות אזרחי. שירות אזרחי ביטחוני זה שירות אזרחי. אם יהיה 2020, הכוונה של הוועדה הייתה שהשירות האזרחי יהיה רק במתכונת של שירות אזרחי ביטחוני, שעיקרו יהיה שירות אזרחי ביטחוני. אם לא יוארך אחרי 2020, ההפניה תהיה אחרי גיל 21 רק לשירות הצבאי. 

<היו"ר איילת שקד:>
רביזיה על סעיף י' ו-יא' של חבר הכנסת פרוש. 

<מאיר פרוש:>
וסעיף יב'. סעיף יב' מדבר על קבוצת גיל שביום כניסת החוק לתוקף הם פחות מ-18 שנים. לאלה - - - 

<היו"ר איילת שקד:>
אתה מדבר על סעיף יב', אלה שתי רביזיות שונות. אז בואו נצביע על י' עד יא'. מי בעד? מי נגד? נפל. 

הצבעה
בעד הרביזיה על סעיפים 26י עד 26יא - מיעוט
הרביזיה נדחתה.
<מאיר פרוש:>
יב' מדבר על קבוצת גיל שביום כניסת החוק לתוקף הם פחות מ-18 ואז בכל מצב או בשום מצב החוק לא מאפשר לתת לו דחייה מהשירות לאחר גיל 21. אני מבקש לשנות את הסעיף הזה. אני מבקש שנגיע למצב כמו שהיינו 65 שנה במדינה, שמי שלומד תורה יכול ללמוד תורה כל עוד הוא לומד תורה. 

<מירי פרנקל-שור:>
אני לא מבינה את ההסתייגות. בתקופת הקבע השאלה שתישאל כל שנה האם הייתה עמידה ביעדים. לאותה קבוצה שמלאו 21 והייתה עמידה ביעדים, הם אמורים לקבל דחיית שירות עד גיל 26. 

<מאיר פרוש:>
אני מדבר על מקרה שאני חושב שזה יקרה, שאנחנו לא נעמוד ביעדים. אז אני מבקש, אותם אלה שביום כניסת החוק הם פחות מגיל 18, גם אם לא עומדים ביעדים אחרי גיל 21 לתת להם דחייה. פשוט. אני מדבר על דבר שהיה כאן 65 שנה. מי שביום כניסת החוק לתוקף הוא פחות מ-18, החוק הולך לתת לו את האפשרות לקבל דחייה רק עד גיל 21 אם לא עומדים ביעדים. אני מבקש שאותו אחד שלומד תורה יוכל לקבל את הדיחוי, וזה לא משנה אם כן עומדים ביעדים או לא עומדים ביעדים. 

<עפר שלח:>
בסדר, הבנו. 

<היו"ר איילת שקד:>
רביזיה על סעיף 26יב, מי בעד? מי נגד? הרביזיה נפלה. 

הצבעה
בעד הרביזיה על סעיפים 26יב - מיעוט
הרביזיה נדחתה.
<מאיר פרוש:>
אמרו לי שהבית היהודי היום יהיה איתנו. 

<אריאל אטיאס:>
כמו כל יום שהוא איתנו. 

<שמעון אוחיון:>
את זה אמרו אתמול, לא התכוונו להיום. 

<היו"ר איילת שקד:>
בסעיף 26יט יש לי הסתייגות ולכן אני מבקשת לפתוח אותו, אני אגיד מה ההסתייגות. ההסתייגות שלי בסעיף 26יט, בסעיף (ד) 'יעדי הגיוס כאמור בסעיף זה יעלו מדי שנת גיוס', למחוק את 'עד ליעד שהיה מושג מהחלת הוראות פרק זה'. אז בואו נצביע על רביזיה לסעיף 26יט ואחר כך להסתייגות. 

<עפר שלח:>
רק להבהיר. 'יעלו מדי שנת גיוס' וחוזר למילה 'ובלבד שהיעד השנתי'. 

<היו"ר איילת שקד:>
נכון. 

<מאיר פרוש:>
אני אבקש לשאול שאלה. בחוברת הכחולה בקריאה ראשונה זה עבר עם 2,270. שנת הגיוס שמתחילה ב-1 ביולי 2013 כתוב בחוברת הכחולה 2,270. נאמר לגבי מספר המתגייסים בשנת השירות שהחלה ב-1 ביולי 2013, כתוב 2,270 ועכשיו כתוב פה שאנחנו נתייחס לשנת הגיוס שמתחילה בחודש יולי 2013, כך שזה לא פחות מ-3,300. זה שינוי של 1,030 מתגייסים. אני רוצה להבין מהיועצת המשפטית האם זה לא נחשב לנושא חדש.

<מירי פרנקל-שור:>
אנחנו מסתכלים בהחלטת הממשלה - - -

<אריאל אטיאס:>
הוא שואל קודם כל למה זה עלה מהחוברת הכחולה, בשביל מה שינו את המספר. זו שאלה ראשונה .

<מאיר פרוש:>
זו לא הייתה כל כך שאלה. 

<שמעון אוחיון:>
זה לא היה מלכתחילה 3,300? 

<היו"ר איילת שקד:>
לא, זה היה 2,270. 
<עפר שלח:>
זה שנה קודם, של יולי 13' זה 3,300. 

<היו"ר איילת שקד:>
לא, בהחלטת הממשלה - - - 

<מירי פרנקל-שור:>
בחודש יולי 2013 יעדי הגיוס הם של שנה קודמת. 

<אריאל אטיאס:>
בסדר, אבל כתוב 2,270. זה בחוברת הכחולה. 

<מירי פרנקל-שור:>
נכון. 

<מאיר פרוש:>
2,270? 

<מירי פרנקל-שור:>
כן. 

<עפר שלח:>
יש מתווה של הממשלה, במתווה של הממשלה יולי 13' הוא 3,300. 

<מירי פרנקל-שור:>
לא. אני אסביר לכם. שנת הגיוס בחוברת הכחולה שתחילתה בחודש יולי היא שנת הגיוס של 2014, תחילתה בחודש יולי עד 30 ביוני 14'. בהחלטת הממשלה נאמר בסעיף 14 להחלטה בעמוד 4, בשנת הגיוס 2013, מה-1 ביולי 2013 ל-30 ביוני 2014 3,300 מתגייסים. זאת אומרת מה שעשתה הוועדה, היא עיגנה את החלטת הממשלה, את יעדי הגיוס שקבעה הממשלה בשנת הגיוס 2013 - - - 

<אריאל אטיאס:>
כמספר מינימום. 

<מירי פרנקל-שור:>
נכון. 3,300. זה כבר נקבע בהחלטת הממשלה. 

<נתן נתנזון:>
אבל זה שנת 14', לפי מה שאת אומרת, מירי. 

<עפר שלח:>
תחילתה ב-1 ביולי 13' וסיומה ביוני 14'. 

<נתן נתנזון:>
זה נקרא שנת הגיוס 14'. 

<עפר שלח:>
מאה אחוז, אבל כתוב פה תחילתה בחודש יולי 13', אז זה לא משנה איך אתה קורא לה, כתוב מתי היא מתחילה. 

<נתן נתנזון:>
בסדר, רק אני אומר שהנוסח שתמיד השתמשנו זה ש - - -

<מירי פרנקל-שור:>
אני אסביר לך, זה הגיוס שהתקיים ב-13' ואת הגיוס שהתקיים ב-13' אתה רואה ב-14'. 
<נתן נתנזון:>
לא, הוא מתגייס מאמצע 13' לאמצע 14', זו תקופת הגיוס. אנחנו בדרך כלל קראנו לזה 14', בממשלה קראו לזה 13'. 

<עפר שלח:>
אבל מכיוון שפה כתוב שתחילתה בחודש יולי 13', אז - - - 

<נתן נתנזון:>
אני לא מתווכח על התאריכים, אני רק אומר שמבחינת המינוחים שפה השתמשנו זה נקרא גיוס 14'. 

<מירי פרנקל-שור:>
לא, זה לא יכול להיות שזה גיוס 14'. 

<עפר שלח:>
מה זה חשוב? מירי, לצורך הצעת החוק מה שחשוב - - - 

<נתן נתנזון:>
הגיוס שנבדק ב-17', את מה הוא בודק? 

<לירון דוד:>
אני רק רוצה לחדד, שהיעד שהיה מושג מהחלת הוראות חוק זה שהיה בממשלתית בעצם נותן רף מקסימום שהוא החלת הגיוס על כלל האוכלוסייה, פחות המתמידים ונשר טבעי. 

<אריאל אטיאס:>
את זה הבנו, יש לי שאלה אחרת. מירי, אני שואל משהו אחר, כל פעם שאנחנו אומרים שנה, אנחנו מתייחסים לתחילת השנה או לסופה? עכשיו אמרתם שבגלל שזה בין יולי ליולי, אז על מה אני מתייחס בשנת הגיוס, על היולי הראשון או על היולי השני? 

<מירי פרנקל-שור:>
אנחנו מדברים על שנת גיוס. שנת גיוס מתחילה ב-1 ביוני של שנה מסוימת ומסתיימת ב-30 ביוני בשנה שלאחר מכן. 

<עפר שלח:>
אבל, אריאל, אנחנו מציינים במפורש על איזה שנה מדובר, מתי תחילתה, זה לא חשוב איך אתה קורא לה. פה כתוב שתחילתה בחודש יולי 13', בסעיף ש - - - 

<אריאל אטיאס:>
זאת אומרת שהבדיקה של היעד הזה תהיה בסוף 14'. 

<עפר שלח:>
ב-30 ביוני 14'. 

<מירי פרנקל-שור:>
בעמוד 9 לנוסח יש הגדרה של שנת גיוס, שנה המתחילה ב-1 ביולי והמסתיימת ב-30 ביוני. 30 ביוני של שנה מסוימת אתה מסתכל מה היה הגיוס למשך השנה שקדמה. 

<היו"ר איילת שקד:>
זה נכון שהעלינו, כי הייתה טעות בהחלטת הממשלה. הייתה טעות בחוק. 

<עפר שלח:>
פשוט במונחים אחרים. אבל פה כתוב במפורש שתחילתה בחודש יולי 13', אז זה היעד שנקבע בהחלטת הממשלה. 

<היו"ר איילת שקד:>
אני מבקשת להצביע בעד הרביזיה, כדי להכניס את התיקון שאמרנו קודם. 

<אריאל אטיאס:>
שמוחקים את היעד שהיה מושג. 

<היו"ר איילת שקד:>
מי בעד הרביזיה? מי נגד? הרביזיה עברה. 

הצבעה
בעד הרביזיה - רוב

הרביזיה נתקבלה.
מי בעד התיקון? ההסתייגות שלי? 

<מאיר פרוש:>
מה התיקון? 

<עפר שלח:>
הרביזיה נפתחה. 

<היו"ר איילת שקד:>
מי בעד התיקון? 

<אריאל אטיאס:>
'יעלו מדי שנת גיוס ובלבד'. 

<מאיר פרוש:>
מה יהיה כתוב? 

<היו"ר איילת שקד:>
אמרנו שנמחק, יהיה כתוב - - -

<אריאל אטיאס:>
'יעדי הגיוס כאמור יעלו בשנת גיוס ובלבד - - -'. 

<היו"ר איילת שקד:>
מי נגד? אף אחד. 

הצבעה
בעד התיקון של ח"כ שקד- רוב

התיקון נתקבל.
עכשיו צריך להצביע שוב על הסעיף? 

<מירי פרנקל-שור:>
כן, סעיף חדש.

<היו"ר איילת שקד:>
התיקון התקבל. מי בעד סעיף 26יט? מי נגד. הסעיף נסגר.

הצבעה
בעד סעיף 26יט - רוב

הסעיף נתקבל. 
<היו"ר איילת שקד:>
26כ. חבר הכנסת אטיאס הגיש הסתייגות על 26כ. בעמוד 18. 

<אריאל אטיאס:>
אני רוצה שתהיה התייחסות לזה שמרוקנים לנו את הבריכה. אני רוצה להסביר כמה דברים, למרות שיש לכם כבר הסכמות, אז כל מה שאתם לא בהסכמות אנחנו סתם משחיתים את המילים, אבל לפחות שהדברים ייאמרו. ראשית, היעדים עכשיו הם עד גיל 24, בתקופת ההסתגלות. מאחר שהם עד גיל 24 זה מצמצם לנו את היכולת לעמוד ביעדים, ודבר נוסף, אתם מרוקנים לנו את הבריכה. 

כשאתם מרוקנים לנו את הבריכה אתם מרגילים את הקבוצה לא להתגייס, גם מי שרצה, גם מי שכבר לא לומד תורה, גם מי שכבר רוצה לצאת לשוק העבודה, הוא היה רגיל לעשות את זה דרך הצבא, עכשיו הוא מתרגל שהוא לא הולך לצבא, ב-14', ב-15', ב-16', ופתאום ביולי 16' אומרים לו 'שמע, עכשיו תביא מספר מקסימלי'. זו לא תכנית כבקשתך. יש פה אנשים שצריכים להרגיל אותם לדברים מסוימים ולא עוצרים את הקרון הזה. אבל מאחר שהחלטתם, כי כבר לא הייתה לכם ברירה, נכנסתם לאיזה שהיא אשליה, או אלתור בעיתון שצריך להסביר למה אנחנו נוציא את החרדים לשוק העבודה, אז הבנתי למה אתם עושים את זה. אני לא מסכים עם זה, אבל הבנתי למה. 

אבל למה אתם לא מתחשבים בזה כשבאים לספור את היעדים? אני גם ישבתי אז בזמנו עם משרד האוצר - - -

<מירי פרנקל-שור:>
חבר הכנסת אטיאס, אני חושבת שיש לזה מענה בסעיף 26יט(ו), בעמוד 18 לנוסח. בעמוד 18 לנוסח, בסעיף קטן (ו), כתוב כך: 'בקביעת היעדים תיתן הממשלה את דעתה גם למספר המיועדים לשירות ביטחון שניתן להם צו דחיית שירות לפי סעיף 26כב(ב) וטרם מלאו להם 26 שנים ואת מספר יוצאי הצבא שניתן להם פטור לפי סעיף 26ט או 26י וטרם מלאו להם 26 שנים'. 

<אריאל אטיאס:>
ואז מה זה אומר? 

<מירי פרנקל-שור:>
זה אומר שכאשר הממשלה קובעת את היעדים היא צריכה לקחת בחשבון את 26ט ו-26י. 26ט בעמוד 12 מדבר על פטור בגיל 24, זו הקבוצה הצבועה של 18 עד 22, ופטור לפי סעיף 26י זו אותה קבוצה שמלאו לה 22 ומעלה. אני חושבת שהסעיף הזה נותן מענה ל - - -

<אריאל אטיאס:>
יתחשבו במספר הזה. 

<מירי פרנקל-שור:>
לדעתי זה צריך לבוא בקביעת היעדים 

<עפר שלח:>
היעדים בתקופת ההסתגלות כבר נקבעו. 

<אריאל אטיאס:>
לא, היא לא אומרת שמשנים את הקביעה, היא אומרת שבמסגרת השיקול הסופי, לדעת אם עמדו ביעדים או לא, אם יתברר - - -

<עפר שלח:>
לא, זה לא אם עמדו ביעדים או לא, זה בקביעת היעדים. 

<מירי פרנקל-שור:>
קביעת היעדים, לא אם עמדו ביעדים. לא עמדו ביעדים, זה לא נכנס פה. 

<אריאל אטיאס:>
זה ויכוח אחר אם יש שיקול דעת או לא. זה נגיע אז. 

<עפר שלח:>
זה סיפור שאתם מספרים לעצמכם. 

<אריאל אטיאס:>
זה סיפור שאתה מספר לעצמך, אבל נדבר על זה אחרי ה - - -

<עפר שלח:>
אני מבין את הצורך, אבל אין פה - - -

<אריאל אטיאס:>
גם אני מבין את הצורך. 

<היו"ר איילת שקד:>
מי בעד הרביזיה על סעיף כ? 

<אריאל אטיאס:>
אין רביזיה, הרביזיה על כל הסעיף. תעשי על כל הסעיף. 

<היו"ר איילת שקד:>
זה על כל הסעיף. מי בעד 26כ? מי נגד? הרביזיה נפלה. 

הצבעה
בעד הרביזיה על סעיף 26כ - מיעוט
הרביזיה נדחתה.
<רן רידניק:>
אפשר רק שאלת הבהרה לגבי ההסתייגות של אלעזר שטרן בניסוח. ההסתייגות שהתקבלה, לגבי הספירה הכפולה, אני לא מבין את הנוסח, רק לחדד. 'משום שעלה מספר המתגייסים עד הגיעם לגיל 20 מקרב תלמידי הישיבות', בהשוואה לאיזה שנה, או בהשוואה לאיזה מספר? 

<עידו בן-יצחק:>
הוא עלה על 1,000. 

<רן רידניק:>
זו הכוונה? כי אני לא רואה את זה כאן. 

<עפר שלח:>
זה ברור מהנוסח, זה 1,000 מקבוצת הגיל הזאת, מ-18 עד 20. 

<עידו בן-יצחק:>
כן. 

<רן רידניק:>
זו הכוונה? כי קראתי את זה אחרת. 

<עידו בן-יצחק:>
כן, חסר פה על 1,000. 

<היו"ר איילת שקד:>
איפה זה כתוב? 

<רן רידניק:>
(ה)(1). 

<מאיר פרוש:>
כל הרביזיה שאנחנו הגשנו פה והם נפלו - - - 

<מירי פרנקל-שור:>
ההסתייגויות יעלו למליאה. לא הרביזיות. הרביזיה זה מי בעד לפתוח את הסעיף ולדון בו מחדש. 

<מאיר פרוש:>
עד לרגע זה לא דנו בהסתייגויות, היום דנו רק על רביזיות. אז זה לא עולה. 

<מירי פרנקל-שור:>
הסתייגות עולה למליאה, לא הרביזיה. הרביזיה היא החלטת הוועדה אם לפתוח את הדיון - - - 

<מאיר פרוש:>
הבנתי, אבל מה שדיברנו היום פה, עולה בהסתייגויות? 

<מירי פרנקל-שור:>
אז אתה רוצה להגיש הסתייגות. 

<מאיר פרוש:>
אני רוצה להגיש הסתייגויות. 

<מירי פרנקל-שור:>
כל מה שלא התקבל במסגרת הרביזיה, אתה רוצה להגיש - - - 

<מירי פרנקל-שור:>
בסדר. רק תיתן לנו את הדברים כמה שיותר מהר. אני באמת פונה לכל חברי הכנסת שרוצים להגיש הסתייגויות על נושאים שנדונו בוועדה, להגיש לנו את זה כמה שיותר מהר, מכיוון שיש לנו הרבה עבודה כעת אז אנחנו חייבים להניח את הצעת החוק. 

<לירון דוד:>
אם עוברים לרביזיות על סימן ה' אני מבקשת להעיר כמה הערות, שבעצם גם מתחדדות לאור השינוי שנעשה עכשיו עם רף היעד האחרון של הגיוס, שבעצם נמחק. אנחנו בהצעת החוק הממשלתית קבענו שיעדי הגיוס יעלו עד למקסימום שהיה מושג עם החלת החוק ובעצם בכך המחשבה הייתה שאנחנו מצמצמים את פערי השוויון במודל הרך שהתקבל.מה זה מודל רך? אנחנו רוצים שיתוף פעולה והסכמה לצרכי גיוס, אנחנו נותנים יעדים שהולכים ועולים, אבל באיזה שהוא שלב אנחנו רוצים שתהיה השוואה לכלל האוכלוסייה. אנחנו מדברים, שוב, על זכות שניתנת לאוכלוסייה מסוימת לדחות את שירותם עד לגיל 21, להתגייס בתנאים אחרים משאר האוכלוסייה, כשהמחשבה הייתה שאם באיזה שהוא שלב מודל ההסכמה הזה ממשיך ועובד אנחנו רוצים שההשוואה תהיה לכלל האוכלוסייה. כלל האוכלוסייה מתגייסת, אנחנו גם רוצים שכלל מחזור גיוס באוכלוסייה החרדית יתגייס. 

אני ממשיכה את זה הלאה לסימן ה', שתיכף יש עליו רביזיות, שבעצם גם בזמנו בדיון שהיה ב-19.2 הערתי שהערות היועץ המשפטי לממשלה על המודל הממשלתי היו שיש פה פגיעה בשוויון בכל מיני היבטים, ובעיקר בזכויות היתר שניתנות ללכת לשירות אזרחי ולהתגייס בגיל 21, זכויות שלא ניתנות לכלל הציבורים במדינת ישראל. 

<מאיר פרוש:>
את מדברת על הגבוהות הציוניות? 

<לירון דוד:>
לא, אני מדברת על ההצעה הממשלתית והערות היועץ להצעה הממשלתית. 

<מאיר פרוש:>
לא, הבנתי, על הגבוהות הציוניות. 

<לירון דוד:>
אני מדברת על כך שניתנה - - - 

<מאיר פרוש:>
למשל על הגבוהות הצ - - - 

<לירון דוד:>
לא, אבל אני רוצה לסיים ואחרי שאני אסיים אני אוכל לענות. אחרי שאני אסיים את דבריי, שהם חשובים מספיק - - -

<מאיר פרוש:>
הבנתי נכון? על הישיבות הציוניות את מדברת. 

<לירון דוד:>
אני אשמח לענות אם אני אוכל. 

<מאיר פרוש:>
על ההסדר גם. 

<לירון דוד:>
ההוראות שבעצם מדברות בסימן ה' על תקופת הקבע פוגעות בשוויון בצורה מאוד חזקה, כי הן לא זכויות שניתנות לציבורים אחרים. היועץ המשפטי לממשלה סבר שכדי לאפשר שיתוף פעולה והסכמה במודל חדש שיביא לשינוי אנחנו מוכנים לפגיעה הזאת, אבל בתנאי שהיא תהיה מוגבלת בזמן והזמן הזה הוא גם בסעיף 13 להצעת החוק הממשלתית, שעליו לא הצבענו. סעיף 13 נותן תקופת זמן לשתי הוראות פוגעניות, האחת היא הדחייה עד גיל 21 והשנייה הפניה לשירות אזרחי. שתי ההערות האלה לא התקבלו בוועדה והנוסח שהוגש בפני הוועדה אפילו לא כלל מחיקה של סעיף 13, אלא בעצם שתק לגבי הסעיף הזה. 
<מירי פרנקל-שור:>
לא צריך מחיקה מכיוון שהוועדה החליטה - - -

<לירון דוד:>
אין בעיה, אני אומרת שזה לא הופיע בנוסח. 

<מירי פרנקל-שור:>
לא, אבל, לירון, את לא יכולה להגיד סתם דברים. 

<לירון דוד:>
אני לא אומרת סתם. 

<מירי פרנקל-שור:>
הועדה החליטה שגם בתקופת הקבע דחיית השירות תהיה בגיל 21, לכן הנוסח שהונח בפני הוועדה - - - 

<לירון דוד:>
נכון, אבל אני חושבת שלמען הסדר הטוב - - -

<מירי פרנקל-שור:>
לא, זה לא למען הסדר הטוב, כי - - - 

<לירון דוד:>
אני חושבת שהיה ראוי שזה יופיע. 

<עפר שלח:>
מירי, תני לה. 

<מירי פרנקל-שור:>
לא, יש הליכי חקיקה בכנסת ואנחנו מעורים בהליכי חקיקה והנוסח שאנחנו הנחנו בפני חברי הוועדה שיקף את החלטות הוועדה והחלטת הוועדה הייתה שבתקופת הקבע דחיית הגיוס תהיה עד גיל 21 ובתקופת הקבע ניתן יהיה גם לשרת בשירות אזרחי. לכן, היות שזו הייתה החלטת הוועדה, הנוסח שהובא שיקף את החלטת הוועדה ולא כלל את הוראות השאר. 

<עפר שלח:>
לא, אבל בחוק השירות האזרחי קבענו אותו כהוראת שעה ל-2020. 

<מירי פרנקל-שור:>
בסדר, אתה יכול לשנות, גם עכשיו אפשר לשנות, אבל לא להגיד שהנוסח לא כלל. הנוסח שהונח על שולחן הוועדה כלל את החלטות חברי הוועדה. 

<לירון דוד:>
אבל היא החליטה את זה - - - אלא היא החליטה את זה על סעיפים שהוגשו בפניה. בסדר, אני לא מבקשת להעלות את זה להצבעה. 

<מירי פרנקל-שור:>
נכון, אנחנו דנו בהצעת החוק ובגלל זה הייתה החלטה בוועדה. 

<לירון דוד:>
נכון, אבל אני רק אומרת שחברי כנסת גם יידעו שלא הופיע בפניהם הנוסח ה - - - 

<מירי פרנקל-שור:>
לא, הם לא צריכים לדעת. אנחנו מחויבים, כיועצים משפטיים של הוועדה, להניח על שולחן הוועדה את הנוסח שמשקף את החלטת הוועדה. איך התקבלה החלטת הוועדה? נדונה הצעת החוק הממשלתית, ובניגוד להצעת החוק הממשלתית החליטה הוועדה לאשר דחיית שירות עד גיל 21 ולאשר שירות בשירות לאומי גם בתקופת הקבע. זה הנוסח שהוגש לחברי הוועדה. זה לא נכון לבוא ולטעון שלא היה בפני חברי הוועדה הנוסח שכולל הוראת שעה לגיל 21, מכיוון שהוועדה בניגוד להצעת החוק הממשלתית קבעה. עוד פעם, שני דברים, 21 ושירות לאומי. 

<לירון דוד:>
הבנתי. אני הייתי רוצה לשמוע כיצד מבחינה חוקתית גיל 21 יכול להיות מוגן בפני ביקורת שיפוטית. 

<נסים זאב:>
היא מדברת על העיקרון. 

<לירון דוד:>
לעניין השוויון. אנחנו נשמח לדעת איך מוצדקת הפגיעה - - -

<היו"ר איילת שקד:>
מכיוון שאנחנו דנו בזה כבר - - - 

<מירי פרנקל-שור:>
את לא תבואי עכשיו כשאנחנו דנים על רביזיות ותעלי את הדיון הזה ותגידי שאת מבקשת מהלשכה המשפטית חוות דעת לנושא של ה - - -

<לירון דוד:>
לא חוות דעת. 

<מירי פרנקל-שור:>
סליחה, יש בינינו גם עניין של איך מתנהלים בוועדה, לירון. אני לא מוכנה לקבל עכשיו בקשה, זו בקשה של הממשלה, את מדברת בשם דינה זילבר? את מדברת פה בשם משרד המשפטים? 
<לירון דוד:>
בשם משרד המשפטים. 

<מירי פרנקל-שור:>
את מדברת בשם - - -

<נסים זאב:>
היא מדברת בשם האידיאולוגיה שלה. 

<מירי פרנקל-שור:>
סליחה, רק שנייה, יש - - -

<עפר שלח:>
לירון, אגב, אני מפנה אותך לפסק דינו של השופט רובינשטיין בפסילת חוק טל, שם הוא מציין באופן מפורש שיכול להיות ש-21 או 22 יהיה הגיל. אז זה לא חלוט. 

<לירון דוד:>
נכון, אבל זו לא הייתה ההלכה. 

<מירי פרנקל-שור:>
אנחנו דנו הרבה בדברים האלה ואת לא תתייצבי כאן בוועדה ותבואי ותבקשי חוות דעת חוקתית כרגע, שאנחנו ניתן, לגבי דחיית השירות לגיל 21. סליחה. 

<היו"ר איילת שקד:>
לירון, אני מבקשת מאסנת מנדל ואני ביקשתי מדינה זילבר לבקש מאסנת מנדל שכשאתם מגיעים להגן על החוק הזה בבג"צ מן הראוי שתדברו גם עם חברי הכנסת שחוקקו אותו. 

<לירון דוד:>
לא, וגם הכנסת מגנה. 

<מירי פרנקל-שור:>
מי שמגן על החוק בבג"צ זה גם הייעוץ המשפטי לכנסת. 

<לירון דוד:>
יש ייעוץ משפטי לכנסת, זה ברור. 

<מירי פרנקל-שור:>
יש לנו את הדרך שבה אנחנו מגנים על חוקים שנתקפים בבית משפט. 

<לירון דוד:>
ואני מחדדת שזו הייתה הערתנו העיקרית. 

<אריאל אטיאס:>
לי יש הערה, למה את לא מתייחסת לישיבות ההסדר ולישיבות הציוניות בחוסר השוויוניות? גם דינה זילבר לא התייחסה לזה וגם את לא מתייחסת לזה. למה? 

<לירון דוד:>
אני משקפת את עמדת היועץ המשפטי לממשלה שציין לגבי שתי הנקודות שהערתי לגביהן קודם את הערותיו. לגבי הדברים האחרים, אנחנו שם - - - ואנחנו - - - 

<אריאל אטיאס:>
ואתם לא יודעים להסביר לנו למה שם זה כן שוויוני. 

<לירון דוד:>
זו החלטה שהתקבלה על ידי הממשלה ועל ידי הכנסת. 

<אריאל אטיאס:>
זה שההחלטה התקבלה, את עכשיו באה ואומרת שיש משהו לא שוויוני. מאחר שאנחנו יודעים להבדיל בין הקבוצות - - - 

<לירון דוד:>
החוק הזה מדבר על קבוצת אוכלוסייה - - - 

<אריאל אטיאס:>
אבל אתם מתחמקים. נכון שאתם מתחמקים? תגידי, גם זה לא מי יודע מה, יתייחס לזה היועץ, אבל אל תגידי לי שזו החלטת הממשלה. נכון שזו החלטת הממשלה, אבל זה גם לא שוויוני, ישיבות ההסדר לא שוויוני והישיבות הציוניות לא שוויוני. 

<לירון דוד:>
כרגע אלה האוכלוסיות שגם מתגייסות - - -

<מאיר פרוש:>
חבר הכנסת אטיאס ביקש להביע את אי הנוחות. אני מבין שגם בלשכה המשפטית יש אי נוחות מההערה שלך. אנחנו גם מביעים אי נוחות מההערה שלך, אי הנוחות שלנו היא מכך שאת רק מתמקדת בשאלות שאת חושבת שהן בעייתיות בכל מה שקשור לאוכלוסייה החרדית, וכשאנחנו אומרים לך שגם הגבוהות הציוניות לכאורה הן לא שוויוניות וגם ישיבות ההסדר לא שוויוניות, שם את אומרת, 'אני מציגה את העמדה של היועץ המשפטי לממשלה'. כאילו מה? אין לך דעה עצמאית? את לא מעירה? אנחנו שואלים אותך ואת מתחמקת. אז זה לא נשמע לנו. 

<היו"ר איילת שקד:>
טוב, בסדר, היו על זה דיונים - - - 

<היו"ר איילת שקד:>
זה לא כל כך בסדר, אני רוצה שזה ייאמר ושזה ייכתב בפרוטוקול, שיש לנו אי נוחות מההתנהלות שלה. 

<היו"ר איילת שקד:>
בואו נמשיך. למי שלא הבין, בהצעת החוק הממשלתית הסעיפים האלה של גיוס בגיל 21 בתקופת הקבע היו הוראת שעה והוראת השעה דיברה על גיוס בגיל 18, ובדיונינו הראשונים בוועדה אנחנו החלטנו פה אחד אז בוועדה להוריד את הסעיפים האלה כהוראת שעה ולהשאיר את החוק כפי שהוא. אנחנו חושבים, וגם הייעוץ המשפטי של הכנסת חושב, שזה הדבר הנכון ושניתן להגן על זה בבג"צ. 

הלאה, הגענו לסימן ה': תקופת הקבע. יש רביזיה של חבר הכנסת מוטי יוגב על סעיפים 26 - - -

<עפר שלח:>
לא על הסעיפים, אנחנו אישרנו את הסעיף, זה על פתיחת הסעיף בכלל, קודם כל. 
<היו"ר איילת שקד:>
זה נכון. היא חושבת שאפשר גם על כל סעיף. 

<עפר שלח:>
אבל הפלנו את הרביזיות על הסעיפים, אישרנו את הסעיף ויש רביזיה על הסעיף. אם נפתח אותו יתחיל דיון, אבל אם לא נפתח אותו לא מתחיל דיון. אישרנו את הסעיף, יש רביזיה על הסעיף. 

<היו"ר איילת שקד:>
הוא אומר שלא תהיה רביזיה סעיף-סעיף. 

<עפר שלח:>
בוודאי, אלא אם פתחנו. 

<איילת לוי:>
רק אם הרביזיה מתקבלת ומחליטים לפתוח - - - 

<היו"ר איילת שקד:>
לא, זה לא מה שמירי אמרה. הוא רצה רביזיה ספציפית על סעיף ספציפי. 

<עפר שלח:>
אבל בשביל זה צריך לפתוח את הסעיף. 

<מרדכי יוגב:>
אני בשעתו התכוונתי ל-26כד על הסתייגות מדויקת, גם הגשתי אותה, זו ההסתייגות של עמר בר-לב. 

<עפר שלח:>
אבל היא נפלה, מוטי. 

<היו"ר איילת שקד:>
לא, זה לא כזה משנה. ההסתייגות של עמר בר-לב נפלה. אתה הגשת רביזיה על כל תקופת הקבע, כרי אני הצבעתי על כל תקופת הקבע ולא הצבעתי סעיף סעיף. 
<עפר שלח:>
נכון. הסעיף אושר, אם לא פתחנו אותו אז לא דנים בסעיפים. 

<מרדכי יוגב:>
לא, אבל הגשתי רביזיה על כל - - - 

<עפר שלח:>
על כל הפרק, נכון. 

<היו"ר איילת שקד:>
זה לא ממש משנה. 

<מרדכי יוגב:>
זו הסתייגות, אבל להביע את ההסתייגות או להסביר את ההסתייגות לסעיף 26כד.
<עפר שלח:>
יש דיון ברביזיה לפרק. אם אנחנו לא פותחים את זה, אז אין דיון בסעיפים ספציפיים. 

<היו"ר איילת שקד:>
אפשר להגיש רביזיה על סעיף מסוים. 

<עפר שלח:>
היו רביזיות, עברנו אותן, הצבענו על הפרק. 

<היו"ר איילת שקד:>
לא, עפר, אני אסביר. אני הצבעתי על ההסתייגויות, הפלנו את ההסתייגויות והגישו רביזיה על ההסתייגויות. הפלנו את הרביזיה על ההסתייגויות ואז אני הצבעתי במקום סעיף-סעיף, הצבעתי על כל תקופת הקבע ביחד. מה שמירי אומרת, אם חבר כנסת רוצה להגיש רביזיה על סעיף ספציפי הוא יכול, בלי קשר לסעיפים אחרים. 

<עפר שלח:>
אחרי שאישרנו את כל הפרק? 

<מירי פרנקל-שור:>
אני אגיד לך מה ההתלבטות. כאשר מצביעים על מכלול של סעיפים זה בהבנה שלא לעבור סעיף-סעיף, מכיוון שברור לכולם שיש הסכמה לעבור. 
<עפר שלח:>
זה לא עניין של הסכמה, הייתה הצבעה, מירי. 

<מירי פרנקל-שור:>
אבל איך מתנהלת ההצבעה? ההצבעה מתנהלת, החליט היושב ראש של הוועדה, דרך המלך היא להצביע על כל סעיף וסעיף, אבל כשיש לי הבנה עם כל חברי הוועדה, בשביל מה להצביע על סעיף-סעיף, אנחנו נצביע על כל המכלול, אבל זה לא אומר שזה אחר כך ימנע מחבר כנסת להגיש הסתייגות על סעיף מסוים, מדוע? 

<עפר שלח:>
אבל הוגשו הסתייגויות. הוגשו, הוצבעו, בוטלו, הוצבעו, הייתה רביזיה על ההצבעה, הוצבעה הרביזיה. אחרי כל זה הצביעו על הפרק. אם לא פותחים את הפרק, לא פותחים. 

<היו"ר איילת שקד:>
כל ההסתייגויות הוצבעו וכל הרביזיות על ההסתייגויות הוצבעו. באותו ערב, מקום לעשות סעיף סעיף סעיף, אמרתי כבר בואו נצביע ביחד על כל תקופת הקבע. מה שמירי אומרת, זה לא אומר שאם חבר כנסת - - -

<עפר שלח:>
הצבענו על הסתייגויות סעיף סעיף ורביזיות על ההסתייגויות סעיף סעיף. אז הצבענו. 

<איילת לוי:>
אבל אם נפתחת כל תקופת הקבע. 

<עפר שלח:>
אם היא נפתחת, אז צריך להצביע שהיא נפתחת, זה כל מה שאני אומר. אם היא לא נפתחת, אין דיון על שום דבר ספציפי. 

<היו"ר איילת שקד:>
עפר, אני לא הצבעתי על כל סעיף וסעיף ולא הוגשו רביזיות על כל סעיף וסעיף. אני הצבעתי על כל הסעיפים ביחד אחרי שהפלנו את כל ההסתייגויות. 

<עפר שלח:>
הפלנו את ההסתייגויות. היו רביזיות על ההסתייגויות, הצבענו עליהן. 

<היו"ר איילת שקד:>
על ההסתייגויות, אבל לא על הסעיפים עצמם. 

<עפר שלח:>
אני לא מבין את הדבר הזה. היו הסתייגויות לסעיפים, הצבענו עליהן, מה שהפלנו הייתה רביזיה, הוצבע על הרביזיה, אחרי שהוצבע על כל זה הוצבע על הפרק. ברגע שגמרנו את ההצבעה על הפרק, אז עכשיו אם לא פותחים את הפרק אין דיון על סעיפים. 

<מרדכי יוגב:>
איילת, יכול להיות שלחבר הכנסת עפר שלח אצה הדרך להרוס את עם ישראל. זה הביטוי שאני יכול להגיש ואני מבקש שהוא יהיה בפרוטוקול. חבר הכנסת עפר שלח, בניסיון שלך לתקוע אצבע בעין של הציבור החרדי אתה לא פועל למען תכלית החוק. 

<עפר שלח:>
חבר הכנסת מוטי יוגב, אתה לא יכול ללמד אותי אפילו על - - - 
<מרדכי יוגב:>
אני יכול ללמד אותך הרבה דברים. 

<עפר שלח:>
תעשה לי טובה. 

<מרדכי יוגב:>
אני יכול ללמד אותך הרבה דברים, בוודאי בנושאים של ציבור. 

<עפר שלח:>
גם אצבע בעין אתה לא יכול ל - - - 

<דוד צור:>
מוטי, - - - עין אחת, שאיבד אותה ב - - - 

<מרדכי יוגב:>
בסדר, בעניינים האלה אני לא יכול ללמד אותך ואני לא מאחל לאף אחד ואני מאחל לך בריאות איתנה. 

<עפר שלח:>
תודה רבה. 

<מרדכי יוגב:>
אבל בעניינים האחרים של התנהלות ציבורית או של להתייחס גם לציבורים אחרים ולהביא לתכלית החוק, בהתאם לרצון שלך, אני יכול ללמד אותך. אז אני מבקש לדון ברביזיה על כל הסעיף ולדון בהסתייגויות ולא להיכנע פה לאיזה דיקטטורה של חבר כנסת שמוביל את כל החוק הזה להרס ולפגיעה בעם ישראל. 

<איילת לוי:>
אבל מה המשמעות של זה? נפתח כל הפרק - - - ? 

<היו"ר איילת שקד:>
לא, איילת, הוא יכול לפתוח גם סעיף מסוים, זה מה שלי נראה. 
<עפר שלח:>
איך? על סמך מה? עפר, אנחנו מתואמים, זה לא משנה. 

<עפר שלח:>
יש גבול לדבר הזה. 

<מירי פרנקל-שור:>
יש פה עניין מהותי. זאת אומרת הפרשנות לא יכולה להיות שבגלל שמצביעים על סעיף מסוים אי אפשר לתת - - - בעיקרון, עזוב עכשיו - - -

<דוד צור:>
אבל אם זה נעשה בהסכמה מראש שמצביעים - - - 

<מירי פרנקל-שור:>
לדעתי זה לא מונע מחבר כנסת להגיש רביזיה על סעיף מסוים. 

<עפר שלח:>
אבל הוגשה והוצבעה. מתי נגמר התהליך? 

<היו"ר איילת שקד:>
עפר, עכשיו נגמר התהליך. בסדר, אנחנו נצביע סעיף סעיף. חבר הכנסת יוגב, אתה הצבעת על סעיף רביזיה, אז בואו נעשה סעיף כד', שיירד המתח פה. 

<מרדכי יוגב:>
כן. ביקשתי למעשה גם וגם, היה אז גם וגם. 

<היו"ר איילת שקד:>
נכון, אבל בואו נעשה אחד אחד. חבר'ה, אני רוצה לעשות סדר. לאף אחד אין מחלוקת על סעיפים 26כא על 26כג, בואו נדבר על רביזיה לסעיף 26כד.

<מרדכי יוגב:>
לכאורה את צריכה להצביע עליהם שוב, אז תצביעי עליהם. 

<היו"ר איילת שקד:>
בסדר, אז אני מצביעה עכשיו על רביזיה על 26כד. מי בעד? 

<מרדכי יוגב:>
לכאורה את יכולה להצביע עד כג. לפרק. 

<היו"ר איילת שקד:>
בסדר, אני אפרק. 

עפר, רביזיה על סעיף 26, רביזיה על סעיפים על סעיפים 26כא עד כג. מי בעד הרביזיה? מי נגד? הרביזיה נפלה. 

<מאיר פרוש:>
חשבתי שהבית היהודי יהיה איתנו היום. 

<אריאל אטיאס:>
כמו שהוא איתנו כל יום. 

<שמעון אוחיון:>
הוא דיבר איתך על אתמול, לא היום. 

<אריאל אטיאס:>
כמו שהוא היה איתך כל הזמן. 

<היו"ר איילת שקד:>
מוטי, 26כד.

<מרדכי יוגב:>
יכול להיות שיש פה הסתייגויות גם בנוסח אחר, אני מצטרף להסתייגות של עמר בר-לב, או בנוסח של ההסתייגות של עמר בר-לב, שאם לא הושג יעד שנתי שעליו החליטה הממשלה בשנת גיוס מסוימת, ימשיכו לחול סעיפים 26כב, 26כז, סימן ז' בלבד, במשך שישה חודשים מיום ההודעה על עמידה ביעדים, לפי סעיף 26כ רשאי שר הביטחון לפעול בהתאם לסמכויותיו לפי סעיף 26כג. רוצה לומר, אנחנו פה מדברים בסעיף 26כד מה קורה אם ביולי 16', קרי סוף השנה הזאת, כדי להעביר מה שקודם היה הדיון פה בין נוס לבין חבר הכנסת עפר שלח, שזו השנה שמסתיימת ביולי 17', אם ביולי 17' מסתבר שלא עמדו ביעדים, זו היא כבר תקופת הקבע, אזי בעצם באופן אוטומטי פוקע החוק. פוקע החוק וכל תנאיו. כאשר פוקע החוק בעצם חלה חובת גיוס כללי על כל תלמידי הישיבה - - -
<עפר שלח:>
מתי מסבירים רביזיה? 

<מרדכי יוגב:>
להבנתי את החוק, על כל אזרחי ישראל מגיל 18. בעצם זה הדבר שבו רואים, זו התובנה שאיתה רואים ציבור תלמידי הישיבות החרדיות את הרס עולם הישיבות, בכך שחלה חובת גיוס על כל בני ה-18, למעט מי שכבר הספיק להגיש דיחוי באותה שנה בכל הגילאים. לירון, תקני אותי אם אני טועה. אני אשמח דווקא לייעוץ משפטי. 

רוצה לומר, ביולי 17' פוקע החוק, חל חוק שירות ביטחון כללי, מחויבי גיוס כולם מגיל 18, למעט מי שהספיק להגיש דיחוי עד אותה תקופה, אז הדיחוי הוא לשנה. 

<נתן נתנזון:>
עד גיל 21 אפשר גם בקבע. 

<מרדכי יוגב:>
כל מי שהגיש דיחוי ל - - - 

<נתן נתנזון:>
עד גיל 21 אפשר גם בקבע, לא ב-18. 

<מרדכי יוגב:>
אני לא מכיר את זה בחוק. גם זה אני מבקש הבהרה. האם בקבע חובת הגיוס על ציבור הלומדים החרדי רק מ-21? דיברתם על זה קודם. 

<היו"ר איילת שקד:>
אני אתן הבהרה ואז נצביע על הרביזיה, מוטי. רק מחזור גיוס 21. 

<מרדכי יוגב:>
18 עד 21 הם בעולם הישיבות?

<היו"ר איילת שקד:>
כן.

<לירון דוד:>
הם יכולים להתגייס אם הם רוצים. 

<מרדכי יוגב:>
הם יכולים, כי אם חל חוק שירות ביטחון כללי - - - 

<היו"ר איילת שקד:>
מוטי, אני אבהיר את הסעיף הזה, זה סעיף מאוד חשוב ותבינו. מקבלים דחיית שירות לכל מי שרוצה בין גיל 18 לגיל 21, מחזור אחד, גיל 21, מתגייס. בשנה שזה יקרה, אם זה יקרה, כל מי שהוא מעל גיל 21 מקבל דחיית שירות. 

<מרדכי יוגב:>
הפוך. 

<נתן נתנזון:>
אם לא עומדים ביעדים אז אין לו יותר דחיית שירות. 

<היו"ר איילת שקד:>
יש לו. מי שהוא מעל 21 יש לו, מי שמגיל 22 מקבל כבר כאילו דח"ש. 

<מרדכי יוגב:>
בקבע? 

<היו"ר איילת שקד:>
כן. 

<מרדכי יוגב:>
אני לא מכיר דבר כזה. 

<היו"ר איילת שקד:>
אני מסבירה לכם עכשיו. 

<מרדכי יוגב:>
רק מחזור גיוס אחד בשנה מתגייס? 

<היו"ר איילת שקד:>
כן. 

<עפר שלח:>
כן, כמו הציבור הכללי.

<מרדכי יוגב:>
לא ראיתי דבר כזה. איפה זה מופיע בכתוב? 

<היו"ר איילת שקד:>
זה מופיע. יאללה, אני מצביעה על הרביזיה. 

<מרדכי יוגב:>
לא, רגע אחד, אני מבקש להביע את ההסתייגות. אני מסביר, אני מעלה את ההסתייגות, אני מבקש שהנוסח של עמר בר-לב - - -

<היו"ר איילת שקד:>
זו רביזיה, מוטי, זו לא הסתייגות. 

<מרדכי יוגב:>
בסדר, אבל אני מבקש להעלות בתוך זה הסתייגות - - -

<היו"ר איילת שקד:>
אתה יכול להעלות הסתייגות רק אם הרביזיה מתקבלת. 

<מירי פרנקל-שור:>
קודם כל צריך לפתוח את הסעיף. הוועדה חייבת לקבל החלטה שהיא מקבלת את הרביזיה. אם מתקבלת הרביזיה אפשר להכניס בסעיף תיקונים. 

<נתן נתנזון:>
תסביר למה אתה רוצה לפתוח.

<מרדכי יוגב:>
אני מסביר. אני אסביר למה - - -

<היו"ר איילת שקד:>
חברים, בלי עצבים. אנחנו שבעה חודשים פה, עוד דקה לא - - - 

מוטי, אם אנחנו מצביעים על הרביזיה, זה נפתח ורק אז אתה יכול להגיש הסתייגות. אז אני מצביעה עכשיו על הרביזיה. 

<מרדכי יוגב:>
אבל אני רוצה להסביר למה לפני. יכול שזה ישכנע אנשים מסוימים להצביע בעד הרביזיה ונפתח רק את הסעיף הזה. 

<היו"ר איילת שקד:>
אז, דקה, מוטי. 

<מרדכי יוגב:>
יש שני דברים שהיו חשובים לציבור הלומדים החרדיים, בשביל לשרת את תכלית החוק שעמר ניסח, למרות שהוא חוק לא פשוט ומה שלא פשוט היו אומרים שפשוט לא יהיה, אבל למרות זאת, בשביל לשרת את תכלית הגיוס הזאת, אז את אותם הדברים שחש הציבור החרדי שהם פוגעים בו, אני מבקש להוציא. אני לא מדבר כרגע על 1,800, כי אנחנו לא שם, אבל נדבר על הדבר הזה. מרגע שיש קיר בטון שכולם חייבי גיוס ומאותו רגע פקע החוק ואין כבר יותר מעמד תורתו אמנותו ואין שום אפשרויות ליצור דיחוי אלא רק כל חוק שירות ביטחון כללי. 

<היו"ר איילת שקד:>
יש דיחוי עד 21. 

<מרדכי יוגב:>
בסדר, והדיחוי של מי שהספיק לדחות, אז זה מהווה מקור לפיצוץ, לא מקור ליישום החוק אלא מקור להפגנות. לגייס את החרדים, להפגנות, כפי שראיתם, ולא בהכרח להתגברות התגייסותם גם לשירות הביטחון. לכן אני רוצה לרכך את אותה חצי שנה. אותה חצי שנה נועדה לתת לממשלה את היכולת לשקול הלאה את מתווה הגיוס. התאים, לא התאים? הלוואי שיתאים, הלוואי שהכול יהיה בסדר, הלוואי שיהיו שלושה גדודי נצח יהודה ועוד 2,500 בשח"ר ועוד 2,000 בשירות לאומי ובא לציון גואל והדברים יעברו לשלום ועולם התורה יהיה גם הוא גדול והכול יהיה טוב. אני לא נגד זה שהתהליכים יהיו ביחסיות ובהתאמה הזו, אבל אם לא, אז אם אותה חצי שנה לא תהיה קיר, אלא אותה חצי שנה עדיין יחולו בה, עדיין סעיף 26כג, דהיינו אותם תנאים שנמצאים בתקופת החוק, חלות חוק שוויון בנטל, אז זו תהיה תקופה רכה יותר, שבה הממשלה יכולה להמשיך לדון ועדיין לא פקעו התנאים של השוויון בנטל. 

זה פשוט יעשה את הדבר לרך יותר, יעשה את הדבר לאפשרות של הממשלה לדון בזה, ושיקול דעת הוא אף פעם לא פסול, הוא פשוט בריא יותר. הוא ייתן אווירה שתוריד מתחים, הוא ייתן אווירה שכל התהליך הזה יוכל להיעשות ביותר שיתופי פעולה ולא בתקיעת אצבע, 'מאותו רגע כולכם מגויסים'. 

הרי זה לא יקרה, גם צריך לדאוג לחוק הזה, ופה אני בא למשפטים. אני רוצה לפנות למשרד המשפטים, הרי אתם לא רוצים שהחוק יהיה אות מתה, לא מחר בבוקר ולא ביולי 17', אתם רוצים שהוא יהיה אות חיה. בשביל שהוא יהיה אות חיה צריך לייצר אותו בנוסח שיאפשר את קיומו ולא שייצור אז מלחמות יהודים נוספות ולא תביא לתכלית החוק. השופט אהרן ברק כתב את זה, כתבו את זה בהקדמה לחוק, שהחוק הזה ייושם בהסכמות ובהידברות ולא בכפייה חקיקתית. 

מכל זה אני מבקש מהאנשים שהם בעלי זכות הצבעה שיצביעו לאשר את הרביזיה לסעיף הזה בלבד ולקבל את ההסתייגות של עמר בר-לב ולהצביע עליה. 
<היו"ר איילת שקד:>
טוב, מי בעד הרביזיה של חבר הכנסת מוטי יוגב? מי נגד? הרביזיה נפלה. 

הצבעה
בעד הרביזיה - מיעוט
הרביזיה נדחתה.
עברנו ל-26כז. 

<מאיר פרוש:>
אני אגיש במרוכז את כל מה שדובר פה. 

<מרדכי יוגב:>
אני ביקשתי להגיש הסתייגות. 

<היו"ר איילת שקד:>
אי אפשר, מוטי. 

<מרדכי יוגב:>
ההסתייגות של עמר בר-לב. 

<היו"ר איילת שקד:>
אפשר, כי הוא הגיש אותה אז. 

<עידו בן-יצחק:>
אז הוא יכול להצטרף להסתייגות של עמר בר-לב. 

<מרדכי יוגב:>
אני מבקש להצטרף להסתייגות של עמר בר-לב. 

<אריאל אטיאס:>
לגבי מה שאנחנו רוצים להגיש במליאה, אנחנו לא חייבים להגיד את זה פה, נכון? 

<מאיר פרוש:>
אנחנו אמרנו פה, אז ביקשתם שנביא את זה בכתב. 

<מירי פרנקל-שור:>
אם היא הוצגה כאן והיא נדונה ונדחתה, אז - - -

<מאיר פרוש:>
זכותנו להעלות את זה למעלה. אתם מבקשים רק שנבוא אליכם ונגיד לכם בדיוק על מה. 

<מירי פרנקל-שור:>
נכון. 

<היו"ר איילת שקד:>
אוקיי. הרביזיה על סעיף 26כז וסעיף המתמידים. אתם רוצים להוריד את הסעיף של המתמידים? 

<מאיר פרוש:>
כן. 

<היו"ר איילת שקד:>
למה? 

<מאיר פרוש:>
כי אף אחד לא יודע איך לתת את זה ואין שום סיבה שיגידו שרק אלה יוכלו לקבל דיחוי. אין לנו שום עניין, לא ועד הישיבות רוצה את זה ולא הרבנים רוצים את זה ולא אנחנו רוצים את זה. אין הסדר אז אין הסדר, אין מצב שיש הסדר ל-1,800, זה פתח למריבות, זה פתח לאי סדר. עוד אף אחד לא הציע את ההצעה איך ייתנו ל-1,800. אז אנחנו מבקשים שיורידו את זה. אם יהיה הסדר על הכול יהיה הסדר על הכול, לא יהיה הסדר - - -

<נסים זאב:>
ואיך החלוקה תהיה בין האשכנזים לספרדים? 

<מאיר פרוש:>
אנחנו מבקשים להוריד את זה.

<היו"ר איילת שקד:>
מי בעד הרביזיה? מי נגד? הרביזיה נפלה. 

הצבעה
בעד הרביזיה - מיעוט
הרביזיה נדחתה.
זהו, סיימנו. 

<הישיבה ננעלה בשעה 11:15.>
